Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1553

9. évfolyam Fejlesztési feladatok – A testtudat fejlesztése, ritmikai, dinamikai, elõadói képességek, a mozgáskultúra tudatosságának fejlesztése, a fogalmi ismeretek, a szakterminológia bõvítése. – A tananyagból nyert ismeretek beépítése más tánctechnikák gyakorlati és elméleti ismereteibe, megtalálva a különbségeket és párhuzamokat. – Az alapelemek, alapsorozatok és azok technikai, dinamikai és stiláris jellemzõinek, a Graham–technika speciális térhasználatának felismertetése. – A diagonális mozgás fejlesztése Tananyag Alapelemek, alapsorozatok Talajon végzett gyakorlatok: Bounces: a törzset és a medenceízületeket fokozatosan bemelegítõ, rugózó gerincmozgások Breathing: a légzés bevonása a törzs, majd a teljes test mozgásába Spiral: a spirális mozgások alapja, a gerincforgatás, mely elõkészíti a talajról fölemelkedés és az oda–vissza ereszkedés technikáját Contraction–release: a testközpont, mint minden mozgás kiindulópontja Álló helyzetben végzett gyakorlatok Brush: a lábfõ, boka, térd bemelegítése Plié: az emelkedés, ereszkedés és az ugrás elõkészítése Plié–contraction–release, a lábak combtõbõl való mozgatása, lendítések, emelések s azok kombinációinak formájában, a központból indítva Térben haladó gyakorlatok Walk – diagonális lépés–, járás–, futásgyakorlat Triplet – hármaslépések, irányváltásokkal, ritmizálással Skip – ugrások egyik lábról a másikra, haladva Az év végére az alapelemek és sorozatok ritmikai, tempóbeli, térbeli variációkkal gazdagíthatók Követelmények A tanuló ismerje a Graham–technika, mint a klasszikus balettõl eltérõ, elsõ teljes moderntánc rendszer alapelveit, a technika alapelemeit, alapsorozatait, azok helyes végrehajtásának szempontjait és a Graham–technika helyét a tánctörténetben A tanuló legyen képes az alapelemek és alapsorozatok felismerésére, azok technikai, dinamikai és stiláris szempontból helyes végrehajtására

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes